OBRAZLOŽENJE FINANCIJSKOG PLANA 
DJEČJEG VRTIĆA „LEPTIRIĆI“  PODRAVSKE SESVETE
ZA 2026. GODINU 

Dječji vrtić „Leptirići“ Podravske Sesvete (u daljnjem tekstu : vrtić), osnovan je Odlukom Općinskog vijeća Općine Podravske Sesvete 2. rujna 2019. godine kao predškolska javna ustanova, sa svojstvom pravne osobe.
Djelatnost vrtića je njega, odgoj, obrazovanje, zdravstvena zaštita, prehrana i socijalna skrb djece rane i predškolske dobi od navršene jedne godine života do polaska u osnovnu školu u skladu sa Zakonom o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23).
Sjedište vrtića je u Podravskim Sesvetama, Trg kralja Tomislava 14.

U okviru svoje djelatnosti Dječji vrtić organizira i provodi:

1. redovite programi njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi koji su prilagođeni razvojnim potrebama djece, te njihovim mogućnostima i sposobnostima,
2. programi za djecu rane i predškolske dobi s teškoćama u razvoju,

3. programi za darovitu djecu rane i predškolske dobi,

4. programi za djecu pripadnika etničkih i nacionalnih zajednica ili manjina,

5. program predškole,
6. programi ranog učenja stranih jezika i drugi programi umjetničkog, kulturnog, vjerskog i sportskog sadržaja,
Odgoj i obrazovanje djece rade i predškolske dobi ostvaruje se u skladu s razvojnim osobinama i potrebama djece te socijalnim, kulturnim, vjerskim i drugim potrebama na temelju nacionalnog kurikuluma za predškolski odgoj i obrazovanje i kurikuluma Dječjeg vrtića. Dječji vrtić obavlja djelatnost na temelju godišnjeg plana i programa rada koji se donosi za svaku pedagošku godinu koja traje od 1. rujna tekuće godine do 31. kolovoza sljedeće godine. Godišnji plan i program rada obuhvaća programe odgojno-obrazovnog rada, programe zdravstvene zaštite djece, higijene i prehrane, programe socijalne skrbi te druge programe koje Dječji vrtić ostvaruje u dogovoru s roditeljima djece.
Financiranje Dječjeg vrtića „Leptirići“ vrši se iz tri izvora:
· Proračuna Općine Podravske Sesvete,

· Uplata roditelja – korisnika vrtića,

· Proračuna Republike Hrvatske za program predškole i program za djecu s teškoćama u integraciji.

Dječji vrtić posluje preko sustava riznice Općine Podravske Sesvete.

Financijskim planom dječjeg vrtića „Leptirići“ za 2026. godinu (u daljnjem tekstu: Plan) planiraju se prihodi i primici, te rashodi i izdaci u 2026. godini, te projekcije za 2027. i 2028. godinu.

PRIHODI

U 2026. godini planiraju se prihodi u ukupnom iznosu od 349.000,00 eura, u najvećem dijelu od sredstava iz nadležnog proračuna, dakle Proračuna Općine Podravske Sesvete u iznosu od 249.000,00 eura, vlastitih prihoda u iznosu od 25.000,00 eura, te prihoda od pomoći u iznosu od 75.000,00 eura.
RASHODI
U 2026. godini planiraju se ukupni rashodi za redovan program predškolskog odgoja, obrazovanja i skrbi u iznosu od 349.000,00 eura.

Rashodi su raspoređeni u program:

skrbi 


i aktivnosti:

AKTIVNOST: A230001: ODGOJNO I TEHNIČKO OSOBLJE, JASLICE, DJEČJI VRTIĆ I MALA ŠKOLA
Rashodi poslovanja planirani su u iznosu od 343.500,00 eura i odnose se na:

- rashode za zaposlene u ukupnom iznosu od 250.000,00 eura, 

- materijalne rashode (uredski i potrošni materijal, namirnice, energiju, materijal i dijelove za održavanje, sitni   inventar, usluge održavanja, komunalne i ostale usluge) u iznosu od 86.700,00 eura,
- financijske rashode u iznosu od 300,00 eura.
- ostale rashode poslovanja u iznosu od 6.500,00 eura.

KAPITALNI PROJEKT K230001: NABAVA OPREME I INVENTARA DJEČJEG VRTIĆA  

Rashodi u iznosu od 5.500,00 eura odnose se na nabavu potrebne opreme i inventara dječjeg vrtića.         
Predlaže se Upravnom vijeću Dječjeg vrtića „Leptirići“ Podravske Sesvete da usvoji Financijski Plan za 2026. godinu s projekcijama za 2027. i 2028. godinu.
KLASA: 400-02/25-01/02





URBROJ: 2137-107-04-25-2
Podravske Sesvete, 30. prosinca 2025.
                                                                                               PREDSJEDNICA:
Mateja Tuba
7

